CELEX: 62009CN0255
Language: ro
Date: 2009-07-09 00:00:00
Title: Cauza C-255/09: Acțiune introdusă la 9 iulie 2009 — Comisia Comunităților Europene/Republica Portugheză

29.8.2009   
            
            
               RO
            
            
               Jurnalul Oficial al Uniunii Europene
            
            
               C 205/29
            
         Acțiune introdusă la 9 iulie 2009 — Comisia Comunităților Europene/Republica Portugheză
   (Cauza C-255/09)
   2009/C 205/51
   Limba de procedură: portugheza
   
      Părțile
   
   
      Reclamantă: Comisia Comunităților Europene (reprezentanți: E. Traversa și M. França, agenți)
   
      Pârâtă: Republica Portugheză
   
      Concluziile reclamantei
   
   
               —
            
            
               Constatarea faptului că neprevăzând în Decretul-lege nr. 177/92 din 13 august 1992 de stabilire a condițiilor de rambursare a cheltuielilor medicale efectuate în străinătate și nici în alt act de drept național, posibilitatea rambursării cheltuielilor medicale efectuate în afara mediului spitalicesc într-un alt stat membru decât în condițiile prevăzute de Regulamentul (CEE) nr. 1408/71 (1), sau în cazul în care decretul-lege menționat anterior admite posibilitatea rambursării cheltuielilor medicale efectuate în afara mediului spitalicesc într-un alt stat membru, rambursarea făcând obiectul unei autorizări prealabile, Republica Portugheză nu și-a îndeplinit obligațiile care îi revin în temeiul articolului 49 CE;
            
         
               —
            
            
               obligarea Republicii Portugheze la plata cheltuielilor de judecată.
            
         
      Motivele și principalele argumente
   
   Comisia consideră că Republica Portugheză nu și-a îndeplinit obligațiile care îi revin în temeiul articolului 49 CE, astfel cum au fost interpretate aceste obligații în jurisprudența Curții.
   Din această jurisprudență rezultă că articolul 49 CE se aplică în situația unui pacient care primește prestații medicale cu titlu oneros într-un alt stat membru decât statul său de reședință.
   Or, în Portugalia, Decretul-lege nr. 177/92 de stabilire a condițiilor de rambursare a cheltuielilor medicale efectuate în străinătate nu prevede în mod expres rambursarea cheltuielilor medicale efectuate în afara mediului spitalicesc într-un alt stat membru, decât în condițiile prevăzute de Regulamentul nr. 1408/71 sau potrivit interpretării invocate de autoritățile portugheze, rambursarea acestor cheltuieli medicale efectuate în afara mediului spitalicesc face obiectul eliberării unei autorizații prealabile, care nu este acordată decât în condiții restrictive.
   
      (1)  Regulamentul (CEE) nr. 1408/71 al Consiliului din din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în cadrul Comunității (JO L 149, p. 2, Ediție specială, 05/vol. 1, p. 26).